ఆర్టీసీ సమ్మె : హైకోర్టు కీలక వ్యాఖ్యలు.. ఎండీపై సీరియస్
ఆర్టీసీ సమ్మెపై హైకోర్టులో విచారణ కొనసాగుతోంది. 2019, నవంబర్ 07వ తేదీ గురువారం జరుగుతున్న విచారణకు సీఎస్‌ జోషి, జీహెచ్‌ఎంసీ కమిషనర్ లోకేష్‌కుమార్, ఆర్టీసీ ఎండీ సునీల్ శర్మ, ఆర్ధికశాఖ కార్యదర్శి రామకృష్ణరావు హాజరయ్యారు. విచారణ సందర్భంగా అధికారుల తీరుపై హైకోర్టు మరోసారి ఆగ్రహం వ్యక్తం చేసింది. అధికారులిచ్చిన నివేదికపై అసహనం వ్యక్తం చేసింది. ఆర్థికశాఖ ముఖ్య కార్యదర్శి సమర్పించిన రెండు నివేదికలు పరస్పర విరుద్ధంగా ఉన్నాయన్న న్యాయస్థానం… ఐఏఎస్ అధికారులే కోర్టుకు ఇలాంటి నివేదికలు ఇస్తే ఎలా అని ప్రశ్నించింది. తమను తప్పుదోవ పట్టించేందుకు చాలా తెలివిగా గజిబిజి లెక్కలు చూపారని… ఇంతవరకు ఏ బడ్జెట్‌లోనూ ఇలాంటి లెక్కలు చూడలేదని సీరియస్ అయింది. ఈ నివేదికలపై స్వయంగా వివరణ ఇవ్వాలని సీఎస్‌ను అదేశించింది.
అయితే… రికార్డులన్నీ క్షుణ్ణంగా పరిశీలించాకే నివేదిక ఇచ్చినట్లు ఆర్థికశాఖ ముఖ్య కార్యదర్శి రామకృష్ణరావు ధర్మాసనం దృష్టికి తీసుకెళ్లగా.. మొదటి నివేదికను పరిశీలించకుండానే ఇచ్చారా అంటూ మొట్టికాయలు వేసింది. ఆర్టీసీ ఎండీ లెక్కలు వేరేలా… మీ అంకెలు వేరేలా ఉన్నాయని.. వేటిని పరిగణనలోకి తీసుకోవాలని ఫైరయింది. తాజా నివేదికలో సమగ్ర సమాచారాన్ని అందించామని.. తక్కువ సమయంలో తమ కార్యాలయంలో ఉన్న రికార్డు ఆధారంగా మొదటి నివేదిక ఇచ్చామని… దీనికి తమను మన్నించాలని కోర్టును కోరారు రామకృష్ణారావు. దీనిపై స్పందించిన న్యాయస్థానం క్షమాపణ కోరడం సమాధానం కాదని.. కోర్టులకు వాస్తవాలు మాత్రమే చెప్పాలని సీరియస్ అయింది.
ఆర్టీసీ ఎండీ సమర్పించిన నివేదికను సైతం హైకోర్టు తప్పుబట్టింది. మీ నివేదిక ముఖ్యమంత్రిని, మంత్రులను కూడా తప్పుదోవ పట్టించేలా ఉందని కీలక వ్యాఖ్యలు చేసింది. మంత్రిని ఉద్దేశపూర్వకంగా తప్పుదోవ పట్టించినట్లు ఆర్టీసీ ఎండీనే అంగీకరించడం ఆశ్చర్యంగా ఉందని పేర్కొంది. మీ బాస్‌కే తప్పుడు సమాచారం ఇచ్చిన వారు… మాకు నిజాలు చెబుతున్నారంటే ఎలా నమ్మాలని ఘాటు వ్యాఖ్యలు చేసింది. అఫిడవిట్లతోపాటు.. ఆర్టీసీ రూట్లను ప్రైవేటీకరణ చేస్తూ మంత్రివర్గం తీసుకున్న నిర్ణయాన్ని సవాల్ చేస్తూ దాఖలైన పిటిషన్‌పైనా హైకోర్టు విచారణ జరపనుంది. కోర్టు తీర్పు అనంతరం సీఎం కేసీఆర్ ఆర్టీసీ ప్రైవేటు రూట్లపై కీలక ప్రకటన చేసే అవకాశం ఉంది.
మరోవైపు.. 34వరోజు సమ్మె కొనసాగిస్తున్న కార్మిక సంఘాలు… సమ్మెను మరింత ఉధృతం చేస్తున్నాయి. ఇందులో భాగంగా ఈ నెల 9న మిలియన్ మార్చ్‌కు పిలుపునిచ్చాయి. ప్రభుత్వ నిర్ణయాలకు ఎవ్వరూ భయపడవద్దని… ఆర్టీసీలో కేంద్రానికి 30శాతం వాటా ఉన్నందున.. కేంద్ర ప్రభుత్వం ఆమోదిస్తే తప్ప ఆర్టీసీని ప్రైవేటుపరం చేయడం కుదరదని జేఏసీ నేతలు చెబుతున్నారు. హైకోర్టు తీర్పు కూడా తమకు అనుకూలంగా వస్తుందని నమ్ముతున్నారు.
READ మీకు ఇంగ్లీష్ అర్థం కాలేదా : చంద్రబాబుని ప్రశ్నించిన సీఎం జగన్
ఎవరి ధీమా ఎలా ఉన్నా… ఆర్టీసీపై ప్రభుత్వం ఇచ్చిన నివేదికపై హైకోర్టు ఇప్పటికే పలుసార్లు అసంతృప్తి వ్యక్తం చేసిన నేపథ్యంలో ఈసారి ఎలాంటి వ్యాఖ్యలు చేస్తుందనే అంశం ఆసక్తికరంగా మారింది. ఒకవేళ తీర్పు తమకు వ్యతిరేకంగా వస్తే సుప్రీంకోర్టుకు వెళ్లాలని ప్రభుత్వం యోచిస్తున్న తరుణంలో ఇవాళ హైకోర్టు ఏదైనా కీలక ఆదేశాలు ఇస్తుందా ? అన్న అంశం ఉత్కంఠగా మారింది.
articy samme : hycortu keelaka vyaakhyalu.. endipai seerius
articy sammepai hycortulo vichaarana konasagutondi. 2019, navambar 07va tedee guruvaram jarugutunna vichaaranaku cs joshi, j commisioner lokeshikumar, articy endy suneel sharma, aardhikasaakha kaaryadarsi ramakrishnarao haajarayyaaru. vichaarana sandarbhamgaa adhikaarula teerupai hycortu marosari aagraham vyaktam chesindi. adhikaarulichina nivedikapai asahanam vyaktam chesindi. aardhikasaakha mukhya kaaryadarsi samarpinchina rendu nivedikalu paraspara viruddhamgaa unnaayanna nyaayasthaanam ias adhikaarule kortuku ilanti nivedikalu iste ela ani prasninchindi. tamanu tappudova pattinchenduku chala telivigaa gajibiji lekkalu chuparani intavaraku e badjetylonu ilanti lekkalu chudaledani seerius ayindi. ee nivedikalapai swayamgaa vivarana ivvaalani csmnu adesinchindi.
ayite recordulanni kshunnamgaa pariseelinchaake nivedika ichinatlu aardhikasaakha mukhya kaaryadarsi ramakrishnarao dharmasana drushtiki teesukellagaa.. modati nivedikanu pariseelinchakundaane ichara antuu mottikaayalu vesindi. articy endy lekkalu verelam mee ankelu verela unnaayani.. vaetini parigananaloki teesukovaalani fairayindi. taja nivedikalo samagra samaachaaraanni andinchaamani.. takkuva samayamlo tama kaaryaalayamlo unna rikaardu aadhaaramgaa modati nivedika ichamani deeniki tamanu manninchaalani kortunu koraru ramakrishnarao. deenipai spandinchina nyaayasthaanam kshamaapana koradam samadhanam kaadani.. kortulaku vaastavaalu matrame cheppaalani seerius ayindi.
articy endy samarpinchina nivedikanu saitam hycortu tappubattindi. mee nivedika mukhyamantrini, mantrulanu kuudaa tappudova pattinchela undani keelaka vyaakhyalu chesindi. mantrini uddesapurvakamgaa tappudova pattinchinatlu articy endeene angeekarinchadam aascharyamgaa undani perkondi. mee baseke tappudu samacharam ichina vaari maaku nijaalu chebutunnarante ela nammaalani ghaatu vyaakhyalu chesindi. afidavitlathopaatu.. articy rootlanu praiveteekarana chestu mantrivargam teesukunna nirnayaanni sawal chestu daakhalaina pititionmainaa hycortu vichaarana jarapanundi. kortu teerpu anantaram cm kcr articy praivetu rootlapai keelaka prakatana chese avakaasam undi.
marovaipu.. 34varoju samme konasaagistunna kaarmika sanghalu sammenu marinta udhrutam chestunnayi. indulo bhagamga ee nela 9na millian maarcheku pilupunichaayi. prabhutva nirnayaalaku evvaruu bhayapadavaddanim aartiiseeloo kendraaniki 30saatam wata unnanduna.. kendra prabhutvam aamodiste tappa aartiiseeni praivetuparam cheyadam kudaradani jas nethalu chebutunnaru. hycortu teerpu kuudaa tamaku anukuulamgaa vastundani nammutunnaru.
READ meeku ingleesh artham kaleda : chandrababuni prasninchina cm jagan
evari dheema ela unna aartiiseepai prabhutvam ichina nivedikapai hycortu ippatike palusaarlu asantrupti vyaktam chesina nepathyamlo eesaari elanti vyaakhyalu chestundane amsam aasaktikaramgaa maarindi. okavela teerpu tamaku vyatirekamgaa vaste supreenkortuku vellaalani prabhutvam yochistunna tarunamlo ivaala hycortu edaina keelaka aadesaalu istunda ? anna amsam utkantagaa maarindi.